

ประกาศเทศบาลตำบลหนองบัวตะเกียด

เรื่อง ประกาศใช้แผนจัดหาพัสดุ ประจำปีงบประมาณ ๒๕๕๖

.....................................

ตามที่คณะรัฐมนตรีได้มีมติเมื่อวันที่ ๓๐ มีนาคม ๒๕๓๖ และหนังสือกรมการปกครองที่ มท ๐๓๑๓.๔/ว ๑๕๐๐ ลงวันที่ ๒๕ มิถุนายน ๒๕๔๒ เกี่ยวกับมาตรการปรับปรุงข้อมูลเพื่อตรวจสอบการบริหารงานงบประมาณของส่วนราชการ โดยจัดเตรียมงานตามขั้นตอนการจัดซื้อ จัดจ้างให้สามารถดำเนินการได้โดยเร็วที่สุด และกระจายงานออกในระหว่างปี และเพื่อปฏิบัติตามพระราชบัญญัติข้อมูลข่าวสารของราชการ พ.ศ. ๒๕๔๐ มาตรา ๙ ภายในบังคับมาตรา ๑๔ และมาตรา ๑๕ หน่วยงานของรัฐต้องจัดให้มีข้อมูลข่าวสารของทางราชการอย่างน้อยดังต่อไปนี้ (๓) แผนงาน โครงการ และ

งบประมาณรายจ่ายประจำปีของปีที่กำลังดำเนินการ ให้ประชาชนเข้าตรวจสอบดูได้

บัดนี้เทศบาลตำบลหนองบัวตะเกียด ได้ดำเนินการจัดทำแผนจัดหาพัสดุ (แบบ ผด. ๒) และแผนปฏิบัติการจัดซื้อจัดจ้าง (ผด. ๕) ประจำปีงบประมาณ ๒๕๕๖ เสร็จเรียบร้อยแล้ว เพื่อการ

บริหารงานพัสดุดำเนินไปตามขั้นตอนการจัดซื้อจัดจ้างได้โดยเร็ว ให้มีผลบังคับใช้แผนตั้งแต่บัดนี้เป็นต้นไป

จึงประกาศมาให้ทราบโดยทั่วกัน

ประกาศ ณ วันที่ ๑๕ ตุลาคม พ.ศ. ๒๕๕๕

(ลงชื่อ) วุฒิพงษ์ ชนะเกียรติ

(นายวุฒิพงษ์ ชนะเกียรติ)

นายกเทศมนตรีตำบลหนองบัวตะเกียด